Nr.6199/28.06.2021

**ANUNŢ**

*Judeţul Bistrița - Năsăud,427080 , Str.Vasile Nașcu, nr.186,tel 0263374339,* [*primariafeldru@yahoo.com*](mailto:primariafeldru@yahoo.com)

**Comuna Feldru** cu sediul în comuna Feldru sat Feldru, str. Vasile Nașcu, nr.186, judeţul Bistrița - Năsăud, organizează **concurs** pentru ocuparea **funcţiilor contractuale vacante, de: muncitor calificat III – 1 post la Compartimentul Administrativ și referent de specialitate debutant – 1 post la Compartimentul Cultură, conform H.G. nr. 286/23.03.2011.**

Documentele solicitate candidaţilor pentru întocmirea dosarului de concurs sunt următoarele:

a) cerere de inscriere la concurs adresata Primarului comunei Feldru;

b) copia actului de identitate sau orice alt document care atesta identitatea;

c) copia documentelor care sa ateste nivelul studiilor si ale altor acte care atesta efectuarea unor specializari, precum si copiile documentelor care atesta indeplinirea conditiilor specifice ale postului, solicitate de primarie;

d) carnetul de munca sau dupa caz adeverintele care atesta vechimea in munca, in meseria si/sau in specilitatea studiilor, in copie;

e) cazierul judiciar sau o declaratie pe propria raspundere ca nu are antecedente penale care sa-l faca imcompatibil cu functia pentru care candideaza;

f) adeverinta medicala care sa ateste starea de sanatate corespunzatoare, eliberata cu cel mult 6 luni anterior derularii concursului de catre medicul de familie al candidatului sau de catre unitatile sanitare abilitate;

g) curriculum vitae;

Adeverinţa care atestă starea de sănătate conţine, în clar, numărul, data, numele emitentului şi calitatea

acestuia, în formatul standard stabilit de Ministerul Sănătăţii.

Candidatul declarat admis la selectia dosarelor, care a depus la inscriere o declaratie pe propria raspundere ca nu are antecedente penale, are obligatia de a completa dosarul de concurs cu originalul cazierului judiciar cel mai tarziu pana la desfasurarea primei probe de concurs;

Actele prevazute la lit.b) – d) vor fi prezentate si in original in vederea verificarii conformitatii copiilor cu acestea.

Locul de depunere a dosarului de concurs şi datele de contact ale persoanei care asigură secretariatul comisiei de concurs:

Candidaţii vor depune dosarele de participare la concurs în termen de 10 zile lucrătoare de la publicarea anunţului în Monitorul Oficial al României, Partea a III-a, respectiv până în 13.07.2021, la sediul primăriei comunei Feldru, strada Vasile Nașcu, nr.186

Relaţii suplimentare se pot obține la sediul primăriei comunei Feldru, persoană de contact: Mureșan Grigore, consilier superior, telefon 0263374339

Condiţiile generale şi specifice prevăzute în fişa de post;

**Muncitor calificat III**

- nivelul studiilor: medii sau generale și dovada unei calificări: lăcătuș - mecanic

- vechime: minim 3 ani vechime

- permis conducător auto categoria B, C, E

Are atribuții executive în domeniul administrativ, gospodărire, întreţinere-reparaţii şi de deservire:

- asigurarea transportul cu autoturismul a primarului , precum si a personalului Primăriei în interes de serviciu;

- realizează întreţinerea mijloacelor de transport;

- asigură menţinerea capacităţii de funcţionare la parametrii corespunzători a mijlocului de transport sau utilajului pe care îl are în primire

- asigurarea ordinii și curățeniei în incinta instituției primăriei, pe toată durata programului de lucru și după terminarea acestuia

- întreținerea instalațiilor și dotărilor clădirilor și bunurilor aparținând Primăriei comunei Feldru

- răspunde de întreținerea și funcționarea utilajelor din cadrul primăriei și în acest sens colaborează cu responsabilul compartimentului de transport

- exploatează la capacitate utilajul sau mijlocul de transport din dotare care i-a fost încredințat pentru realizarea activităților de gospodărire comunală(dumper, buldoexcavator, tractor, alte mașini după caz), respectând încadrarea în consumurile specifice de carburanţi și lubrefianţi

- participă alături de ceilalţi salariaţi la acţiunile organizate pentru înlăturarea incidentelor şi avariilor precum şi la acţiunile de apărare împotriva fenomenelor hidrometeorologice periculoase;

**Referent de specialitate debutant**

- nivelul studiilor: studii superioare

- vechime: nu necesită

Are atribuții executive în domeniul gestionării căminelor culturale aparținând primăriei:

- promovează activităților culturale organizate la nivelul comunei Feldru, în cadrul Căminului Cultural Feldru

- asigură derularea în condiții corespunzătoare a spectacolelor și manifestărilor cultural organizate în Căminul Cultural

- ține legătura cu organizațiile, instituțiile culturale și colaborează cu ceilalți angajați ai instituției pentru organizarea și desfășurarea de manifestări cultural – artistice

- răspunde de închirierea spațiului Căminului Cultural Feldru cu ocazia diferitelor evenimente și manifestări culturale

- răspunde de gestionarea mijloacelor fixe și a obiectelor de inventar aflate în gestiune Căminului Cultural Feldru

- răspunde de gestionarea veselei (farfurii, pahare, furculițe, cuțite și altele asemenea)

- informează lunar primarul despre activitățile cultural desfășurate

- menține curățenia în interiorul și exteriorul Căminului Cultural îngrijindu-se de respectarea normelor igienico-sanitare necesare derulării tuturor activităților specifice;

Conditiile generale de participare la concurs ale candidatilor:

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

Tipul probelor de concurs, locul, data şi ora desfăşurării acestora;

- Proba scrisă, la primăria comunei Feldru în data de 21.07.2021, ora 12.00

- Proba interviu, la primăria comunei Feldru în data de 23.07.2021, ora 12.00

Bibliografia şi, după caz, tematica;

**Muncitor calificat III**

- Legea 319/2006- Legea securitatii si sanatatii in munca cu modificările și completările ulterioare cu referire la Instruirea lucrătorilor și obligațiile lucrătorilor

- Legea 53/2003 – Codul muncii republicat cu referie la Drepturile și obligațiile salariatului și Răspunderea disciplinară

- Regulamentul de organizare și funcționare a Primăriei comunei Feldru aprobat prin Hotărârea Consiliului Local Feldru nr.57 din 26.11.2020 - Atributii specifice – Domeniul administrativ gospodărire, întreţinere-reparaţii şi de deservire

**Referent de specialitate debutant**

- OUG 118/2006 privind organizarea și funcționarea așezămintelor culturale cu modificările și completările ulterioare

- Regulamentul de organizare și funcționare a Primăriei comunei Feldru aprobat prin Hotărârea Consiliului Local Feldru nr.57 din 26.11.2020 -Atribuții specifice - Cămin Cultural

- Legea 53/2003 – Codul muncii republicat cu referie la Drepturile și obligațiile salariatului și Răspunderea disciplinară

- OUG 57/2019 privind Codul administrativ – Principii aplicabile conduitei profesionale a funcţionarilor publici şi personalului contractual din administraţia publică

Concursul se va organiza conform calendarului următor:

|  |  |  |
| --- | --- | --- |
| Nr.crt. | Activităţi\* | Data |
| 1 | Data limită şi ora până la care se pot depune dosarele de concurs | 13.07.2021, orele 16.00 |
| 2 | Data de desfăşurare a probei scrise | 21.07.2021, orele 12.00 |
| 3 | Termen afişare rezultat probă scrisă | 21.07.2021, orele 15.30 |
| 4 | Termen depunere contestaţii probă scrisă | 22.07.2021, orele 12.00 |
| 5 | Termen analizare şi afişare rezultat contestaţii | 22.07.2021, orele 16.00 |
| 6 | Desfăşurarea interviului\* | 23.07.2021, orele 12.00 |
| 7 | Termen depunere contestaţii probă interviu | 23.07.2021, orele 16.00 |
| 8 | Termen analizare şi afişare rezultat contestaţii interviu | 26.07.2021, orele 16.00 |
| 9 | Afişare rezultat final ocupare post | 26.07.2017, orele 16.00 |

\*Data şi ora susţinerii interviului se afişează obligatoriu odată cu rezultatele la proba scrisă.

.

PRIMAR

Țiolan Grigore

Data 28.06.2021